Rikunarita-ORG/Wikinium huggingface dataset:
# Apoštolská postupnosť

**Apoštolská postupnosť** alebo **apoštolská sukcesia** je kresťanská náuka ktorá hovorí o tom že biskupi sú nasledovníkmi svojich predchodcov a tí sú zase následníkmi svojich predchodcov, až táto línia siaha k apoštolom (preto *apoštolská*). Rôzne kresťanské cirkvi však túto náuku vykladajú rôzne a niektoré ju iným cirkvám neuznávajú. Katolícka cirkev a pravoslávne cirkvi považujú apoštolskú postupnosť za nevyhnutnosť k platnej vysviacke.

## Zdroj

*Tento článok je čiastočný alebo úplný preklad článku Apoštolská posloupnost na českej Wikipédii (číslo revízie nebolo určené).*
# Polčas premeny

**Polčas premeny** alebo **polčas rozpadu** alebo **doba polpremeny** (iné názvy pozri nižšie) je jeden z dôležitých parametrov charakterizujúcich rádioaktívny prvok. Udáva časovú periódu, za ktorú sa rádioaktivitou rozpadne polovica určitého množstva daného prvku. Tento parameter je špecifický pre každý rádioaktívny prvok.

Polčas premeny zvyčajne označujeme ako WIKINIUM\_MATH\_PH\_0 .

## Názvy

Slovenské názvy tejto veličiny sú:

* **polčas premeny**, **polčas radioaktívnej premeny**, **polčas jadrovej premeny**, **fyzikálny polčas premeny** [t.j. opak biologického polčasu premeny], **polčas rozpadu**, **polčas radioaktívneho rozpadu**, **fyzikálny polčas rozpadu** [t.j. opak biologického polčasu rozpadu], **doba polpremeny**, **čas polpremeny**;
* zriedkavo: **polčas prechodu**, **čas premeny**, **doba premeny**, **poldoba premeny**;
* staršie: **polčas**, **doba polovičného rozpadu**, **čas polovičného rozpadu**.

Podľa niektorých názorov by sa veličina z vyššie uvedených názvov mala správne označovať názvom doba polpremeny, podľa iných názorov je tento názov nevhodný.

## Rozpadová rovnica

Počet jadier rozpadnutých za jednotku času je priamo úmerný aktuálnemu počtu jadier. Konštanta úmernosti WIKINIUM\_MATH\_PH\_2 sa nazýva rozpadová konštanta. Možno preto zapísať diferenciálnu rovnicu:

 WIKINIUM\_MATH\_PH\_4
Riešením tejto rovnice je funkcia:

 WIKINIUM\_MATH\_PH\_6
V rovnici WIKINIUM\_MATH\_PH\_8 označuje počet jadier v čase WIKINIUM\_MATH\_PH\_10 . Ak chceme zistiť vzťah medzi rozpadovou konštantou a polčasom rozpadu, dosadíme za počet častíc WIKINIUM\_MATH\_PH\_12 počet WIKINIUM\_MATH\_PH\_14 . Riešime tak rovnicu:

 WIKINIUM\_MATH\_PH\_16
 WIKINIUM\_MATH\_PH\_18
Rozpadová rovnica sa dá prepísať do tvaru:

 WIKINIUM\_MATH\_PH\_20
## Referencie

## Externé odkazy

* Tabuľka polčasov rozpadov niektorých jadier (v angličtine)

|  |  |
| --- | --- |
|  | Fyzikálny portál Chemický portál |
# Čcheng-tu

Čcheng-tu
**Čcheng-tu** je hlavné mesto čínskej provincie S’-čchuan. Má štatút subprovinčného mesta a viac ako 14 miliónov obyvateľov.

Od roku 2016 mestské medzinárodné tenisové centrum hostí na okruhu ATP World Tour profesionálny tenisový turnaj mužov *Chengdu Open*.

## Partnerské mestá

* Bonn, Nemecko, 2009
* Kimčchon, Južná Kórea, 2000
* Kófu, Japonsko, 1983
* Linec, Rakúsko, 1983
* Ľubľana, Slovinsko, 1981
* Maastricht, Holandsko, 2012
* Medan, Indonézia, 2001
* Mechelen, Belgicko, 1993
* Montpellier, Francúzsko, 1979
* Palermo, Taliansko, 1999
* Phoenix, Arizona, USA, 1986
* Winnipeg, Kanada, 1988

## Referencie

## Iné projekty

Commons* Commons ponúka multimediálne súbory na tému **Čcheng-tu**

## Externé odkazy

* Oficiálna stránka
# Brutto registrovaná tona

**Brutto registrovaná tona**, skrátene **BRT**, je anglická objemová miera, používaná dosiaľ v námorníctve a námornej doprave, ktorá určuje veľkosť plavidla. Nepatrí do SI. Nie je to jednotka hmotnosti, ani neurčuje výtlak plavidla a tonáž.

1 BRT = 100 stopa³ = 2,8316 m³
# Henrich III. (Svätá rímska ríša)

Henrich III., miniatúra okolo 1040
**Henrich III.** pre tmavšie zafarbenie pokožky nazývaný **Čierny** – nem. der Schwarze (\* 28. október 1017 – † 5. október 1056, Bodenfeld alebo Goslar) bol v rokoch 1039 – 1056 nemeckým kráľom a neskôr aj rímskym cisárom (korunovácia v Ríme prebehla na Vianoce 1046).

Bol synom cisára Konráda II. zo sálskej (franskej) dynastie a Gizely Švábskej. Otec ho už v jedenástich rokoch (roku 1028) nechal zvoliť a v Aachene korunovať za nemeckého kráľa. Okrem toho mu udelil titul vojvodu bavorského (1027), švábskeho (1039) a korutánskeho (1039).

## Iné projekty

Commons* Commons ponúka multimediálne súbory na tému **Henrich III. (Svätá rímska ríša)**

## Zdroje

*Tento článok je čiastočný alebo úplný preklad článku Jindřich III. Černý na českej Wikipédii.*